Diari Oficial de la Generalitat Valenciana


Sumari del DOGV 9493, del 20-12-2022 (2022/12812)

RESOLUCIÓ de 14 de desembre de 2022, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades a finançar els projectes experimentals dels serveis d'ocupació de les universitats públiques valencianes, d'acord amb l'Ordre 4/2020, de 20 de juliol, de la Conselleria d'Economia Sostenible, Sectors Productius, Comerç i Treball.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12617


Data del document
:   14-12-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de desembre de 2022, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades a finançar els projectes experimentals dels serveis d'ocupació de les universitats públiques valencianes, d'acord amb l'Ordre 4/2020, de 20 de juliol, de la Conselleria d'Economia Sostenible, Sectors Productius, Comerç i Treball. [2022/12375]  
En el Diari Oficial de la Generalitat Valenciana de 22 de juliol de 2020 es va publicar l'Ordre 4/2020, de 20 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes destinades a finançar l'execució de projectes experimentals dels serveis d'ocupació de les universitats públiques valencianes o entitats dependents d'aquestes que exercisquen competències en matèria d'ocupació.  
L'article 8 de l'Ordre 4/2020 indicada més amunt estableix que el procediment per a la concessió d'aquestes subvencions s'iniciarà d'ofici mitjançant convocatòria de la persona titular de la Direcció General de LABORA Servei Valencià d'Ocupació i Formació, d'acord amb les consignacions previstes en la Llei de pressupostos de la Generalitat per al present exercici.  
En el Pressupost de la Generalitat per a l'exercici 2023 figura en el capítol IV del subprograma 322.56, Estratègia i modernització, la línia de subvenció S7987000, amb una dotació adequada i suficient per al finançament d'aquestes ajudes, i en l'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, s'estableix que «En la tramitació anticipada d'atorgament de subvencions, de conformitat amb el que estableix l'article 41 de la present llei, podrà arribar-se al moment procedimental immediatament anterior al de la resolució de la concessió, i haurà de constar en tots els tràmits que aquest atorgament estarà condicionat a l'existència, en els pressupostos de l'exercici econòmic següent, de crèdit adequat i suficient per a això».  
D'acord amb el que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Convocatòria  
1. Convocar per a l'exercici 2023 subvencions destinades a finançar el Programa de projectes experimentals, regulats en l'Ordre 4/2020, de 20 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores d'ajudes destinades a finançar l'execució de projectes experimentals dels serveis d'ocupació de les universitats públiques valencianes o entitats que en depenen que exercisquen competències en matèria d'ocupació.  
2. Aquesta convocatòria subvencionarà el programa de projectes experimentals recollit en l'article 4 de l'Ordre 4/2020 esmentada, i es finançarà amb càrrec al capítol 4, línia de subvenció S7987000 del subprograma 322.56, «Ajudes per a finançar l'execució de projectes experimentals dels serveis d'ocupació de les universitats públiques valencianes», per un import global màxim de 200.000 euros, de fons propis de LABORA.  
  
Segon. Objecte i àmbit  
1. Aquesta convocatòria té per objecte la concessió de subvencions destinades a fomentar projectes de caràcter innovador o experimental que fomenten la inserció laboral, desenvolupats pels serveis d'ocupació de les universitats públiques valencianes, dins del territori de la Comunitat Valenciana i les beneficiàries últimes de la qual siguen persones que tinguen veïnatge administratiu en qualsevol dels municipis de la Comunitat Valenciana.  
2. Els projectes hauran de donar resposta a les necessitats de col·laboració entre els diferents serveis d'ocupació de les universitats públiques valencianes i LABORA, per a poder facilitar la interacció entre les accions d'orientació i inserció de les universitats i les de LABORA, de manera que realitzen una transferència de coneixement al voltant dels seus mètodes d'orientació i inserció laboral.  
  
T  
ercer. Beneficiaris i condicions per a la concessió de la subvenció  
1. Podran ser beneficiàries d'aquestes subvencions les universitats públiques valencianes o entitats amb personalitat jurídica dependents d'aquestes, que exercisquen competències en matèria d'ocupació, sempre que formen part del sistema universitari valencià, d'acord amb l'article 2 de la Llei 4/2007, de 9 de febrer, de la Generalitat, de coordinació del sistema universitari valencià.  
En cap cas podran obtindre la condició de beneficiàries aquelles universitats i entitats que en depenen en les quals concórrega alguna de les prohibicions establides en els apartats 2 i 3 de l'article 13 de la Llei general de subvencions. A aquest efecte, les entitats presentaren la corresponent declaració responsable.  
2. La concessió de la subvenció requerirà:  
a) Haver-se iniciat el projecte en l'exercici en què es concedisca la subvenció.  
b) Tindre els projectes un caràcter innovador el que precisarà l'informe de qualsevol de les entitats, públiques o privades, incloses en el Mapa d'Entitats de l'Ecosistema Emprenedor de la Comunitat Valenciana.  
  
Quart. Projectes subvencionables  
Els projectes experimentals s'articularan com a «Propostes innovadores per a la millora de l'Ocupabilitat», per a oferir serveis d'informació, orientació, acompanyament, treball en xarxa, etc. per a la inserció laboral de manera que la metodologia utilitzada puga ser valorada per LABORA amb l'objectiu de poder incorporar-la als seus processos. Tractaran almenys un d'aquests tres eixos de treball:  
- Mentoria professional  
- Formació/entrenament per a entrevistes de treball i competències per a millorar l'ocupabilitat  
- Programes formatius/esdeveniments que compten amb la participació d'empreses  
  
Cinqué. Període subvencionable i quantia de la subvenció  
1. El període subvencionable màxim s'estendrà des de l'1 de gener fins al 31 d'octubre de 2023.  
2. L'import de la subvenció no podrà superar els 50.000 euros per entitat beneficiària.  
  
Sisé. Forma i termini de presentació de sol·licituds  
1. La sol·licitud (comprensiva així mateix de la documentació exigida en el punt seté) es presentarà de manera telemàtica a través de l'enllaç «Sol·licitud telemàtica» que hi ha associat a la convocatòria en l'apartat de subvencions de la web de LABORA (http://www.labora.gva.es/va/entitats/busque-ajudes-subvencions/ajudes\_planificacio). Per a això, s'haurà de disposar de signatura electrònica avançada, bé amb el certificat reconegut d'entitat o el certificat de representant d'entitat.  
2. El termini per a la presentació de les sol·licituds serà d'un mes, a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
3. Només podrà presentar-se una sol·licitud per cada universitat.  
  
Seté. Documentació que ha d'acompanyar la sol·licitud  
1. A les sol·licituds caldrà annexar en tot cas la següent documentació:  
a) Projecte presentat i certificat de l'acord de l'òrgan competent de l'entitat sol·licitant de l'aprovació d'aquest per al qual se sol·licita la subvenció.  
b) Informe sobre el caràcter innovador del projecte evacuat per alguna de les entitats incloses en el Mapa d'Entitats de l'Ecosistema Emprenedor de la Comunitat Valenciana.  
c) Declaració responsable sobre altres ajudes de minimis (subjectes a aquest o altres reglaments de minimis) concedides durant els dos exercicis fiscals anteriors i durant l'exercici fiscal en curs.  
d) Declaració responsable sobre ajudes rebudes per als mateixos costos subvencionables o ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del Reglament (UE) núm. 1407/2013, de la Comissió.  
e) Dades de domiciliació bancària, segons model normalitzat. En el cas que no haguera variat respecte de l'última sol·licitud presentada davant de LABORA per l'entitat sol·licitant, s'haurà d'identificar la corresponent versió.  
f) Declaració responsable de la persona que tinga la representació legal de l'entitat beneficiària que aquesta no incorre en les prohibicions per a obtindre la condició d'entitat beneficiària, recollides en els apartats 2 i 3 de l'article 13 de la Llei 38/2003, de 17 de novembre, general de subvencions, segons model normalitzat.  
2. La presentació de la sol·licitud de subvenció comportarà l'autorització de l'entitat sol·licitant perquè LABORA obtinga directament l'acreditació de les dades d'identitat de la persona que tinga la representació legal, així com del compliment de les obligacions tributàries i amb la Seguretat Social. No obstant això, l'entitat sol·licitant podrà denegar o revocar aquest consentiment efectuant comunicació escrita a LABORA en aquest sentit. En aquest supòsit, haurà de presentar-se la documentació identificativa de la persona que tinga la representació, així com els certificats originals positius de l'Agència Estatal de l'Administració Tributària, de la conselleria competent en matèria d'hisenda i de la Tresoreria General de la Seguretat Social, expressius d'estar al corrent en el compliment de les obligacions fiscals i amb la Seguretat Social.  
3. Respecte d'aquesta documentació que s'haurà d'aportar juntament amb la sol·licitud, i d'acord amb el que s'estableix en l'article 28.3 de la Llei 39/2015, d'1 d'octubre, del procediment administratiu comú de les administracions públiques, no es requereix a les entitats interessades l'aportació de dades i documents que hagen sigut aportats anteriorment a qualsevol administració pública. A aquest efecte, l'entitat interessada haurà d'indicar, si és el cas, en quin moment i davant de quin òrgan administratiu va presentar aquests documents, perquè LABORA puga sol·licitar-la electrònicament a través de la consulta que corresponga, i en aquest cas resultarà necessari el consentiment exprés de l'entitat interessada per a sol·licitar aquesta documentació.  
  
Huité. Instrucció i procediment de concessió  
1. La instrucció correspondrà a la Subdirecció General d'Estratègia i Modernització.  
2. En la Subdirecció General d'Estratègia i Modernització es constituirà un òrgan col·legiat per a la valoració de les sol·licituds presentades, integrat per la persona titular d'aquesta subdirecció o persona que designe per a substituir-la, que el presidirà; dos vocals; i una persona que actue com a secretària, amb veu però sense vot. Els vocals i la persona que actue com a secretària seran designats per la persona titular de la Direcció General de Planificació i Serveis.  
3. L'òrgan instructor podrà sol·licitar de les entitats interessades l'aportació addicional dels documents i de les dades aclaridores que estime necessaris per a resoldre sobre la sol·licitud presentada.  
4. Examinades les sol·licituds, l'òrgan instructor emetrà un informe on farà constar que les entitats beneficiàries compleixen tots els requisits necessaris per a la concessió de les ajudes i les valoraran atenent als criteris que s'exposen en l'apartat següent.  
  
5. En vista de l'informe de l'òrgan col·legiat, l'òrgan instructor formularà les propostes de concessió a l'òrgan concedent.  
  
Nové. Criteris de valoració  
L'òrgan col·legiat que s'estableix en l'apartat anterior aplicarà els criteris de valoració següents:  
La puntuació màxima que podrà tindre un projecte serà de 25 punts. Aquests punts es distribuiran de la següent manera:  
1. La valoració dels projectes presentats arribarà com a màxim a 25 punts i s'efectuarà segons els criteris següents:  
a) Fins a 15 punts es valorarà la incidència del projecte en les matèries d'ocupació, formació, intermediació i inserció laboral, competència de LABORA Servei Valencià d'Ocupació i Formació.  
b) Fins a 5 punts es tindrà en compte l'experiència, trajectòria i especialització dels serveis d'ocupació de les entitats beneficiàries.  
  
c) La incidència del projecte en la societat es valorarà fins a 5 punts, tenint en compte els següents aspectes: repercussió territorial de les activitats programades, interés social del projecte i abast de les mesures de difusió i divulgació del projecte.  
2. Amb independència dels criteris de valoració esmentats, el projecte subvencionat haurà de complir uns requisits generals mínims com ara:  
a) No vulnerar en la seua execució el principi de no discriminació per raó de sexe, nacionalitat, origen racial o ètnic, edat, orientació sexual, identitat i expressió de gènere, grup familiar, desenvolupament sexual, diversitat funcional o discapacitat, religió o creences, idees polítiques, pobresa, llengua, cultura, malaltia, estètica, cos o qualsevol altra condició o circumstància personal o social, facilitant, o almenys no impedint, l'accessibilitat per a les persones amb diversitat o discapacitat.  
b) Així mateix, haurà d'executar-se en el marc d'un desenvolupament sostenible i de foment de la conservació, protecció i millora del medi ambient.  
Tots els projectes presentats que arriben als 15 punts en la seua valoració tindran dret a la subvenció que els corresponga. L'import de la subvenció serà de 40.000 euros per projecte sempre que arriben com a mínim als 15 punts de valoració. Si algun projecte no arriba als 15 punts l'import restant de la línia no assignat, es podrà repartir entre la resta de projectes, sense que la quantia final assignada, si és el cas, puga superar el valor del projecte presentat.  
  
Desé. Publicitat dels projectes subvencionats  
Es publicitarà amb caràcter general que el projecte serà finançat per LABORA, i a aquest fi, en tot el material que s'utilitze per a la difusió dels projectes subvencionats al costat del logotip de les universitats haurà d'aparéixer el logotip de LABORA, de manera clara i de la mateixa grandària.  
  
Onzé. Resolució i recursos  
1. La competència per a resoldre sobre les sol·licituds presentades correspon a la persona titular de la Direcció General de LABORA o l'òrgan en què aquesta delegue.  
2. La resolució de concessió determinarà la quantia concedida i incorporarà les condicions, obligacions i determinacions accessòries a les quals haja de subjectar-se l'entitat beneficiària.  
3. El termini per a resoldre i notificar les resolucions procedents serà de sis mesos comptats a partir de l'endemà de finalització del termini de presentació de sol·licituds. Després d'haver transcorregut aquest termini sense que s'haja dictat una resolució expressa, la sol·licitud podrà entendre's desestimada per silenci administratiu.  
4. La resolució posarà fi a la via administrativa i contra aquesta podrà interposar-se un recurs potestatiu de reposició davant de la Direcció General de LABORA Servei Valencià d'Ocupació i Formació, en el termini d'un mes a partir de l'endemà de la notificació, o un recurs contenciós administratiu en el termini de dos mesos davant del jutjat contenciós administratiu competent.  
  
Dotzé. Mitjà de notificació  
La notificació de les resolucions i actes de tràmit s'efectuarà a través de la seu electrònica de la Generalitat (https://sede.gva.es). A aquest efecte es remetrà un avís a l'adreça de correu electrònic que figure en l'expedient, on s'informarà que hi ha disponible una notificació en l'esmentada seu electrònica. La falta de pràctica de l'avís no impedirà que la notificació siga considerada plenament vàlida.  
  
Tretzé. Pagament anticipat  
Una vegada concedida l'ajuda, podrà anticipar-se el pagament de fins a un màxim del 30 % de la subvenció concedida, després de la justificació de l'inici del projecte, d'acord amb el que es disposa en l'article 171 de la Llei 1/2015, de 16 de febrer, de la Generalitat, d'hisenda pública, del sector públic instrumental i de subvencions, sense necessitat de presentar aval o garantia, per tractar-se d'universitats de caràcter públic, d'acord amb el que es disposa en l'apartat 5.g del mencionat article.  
A aquest efecte, s'entendrà iniciat el projecte a partir del moment en el qual l'entitat beneficiària haja contractat o assignat, almenys, el 50 % del personal previst per al desenvolupament i execució del projecte experimental.  
Catorzé. Requisits per als pagaments  
1. El pagament de la subvenció, tant l'anticipat com el derivat de la comprovació del compte justificatiu, requerirà que l'entitat beneficiària complisca els següents requisits:  
a) Es trobe al corrent en el compliment de les seues obligacions tributàries i enfront de la Seguretat Social i no siga deutora per resolució de procedència de reintegrament.  
b) Es trobe al corrent en el compliment de l'obligació de rendició dels seus comptes anuals a la Sindicatura de Comptes.  
2. A l'efecte del que es disposa en l'apartat anterior, l'entitat beneficiària haurà d'aportar una declaració responsable relativa a l'article 34.5 de la Llei 38/2003, de 17 de novembre, general de subvencions i el certificat de la Sindicatura de Comptes del compliment de l'obligació de rendició de comptes anuals.  
  
Quinzé. Justificació d'inici del projecte  
1. La documentació d'inici del projecte es justificarà en el termini d'un mes a partir de la data de començament de la seua execució.  
2. L'inici es justificarà davant de la Subdirecció General d'Estratègia i Modernització de LABORA mitjançant la presentació de la següent documentació:  
a) Certificat d'inici i la identificació del codi comptable corresponent a la subvenció sol·licitada.  
b) En cas de sol·licitar bestreta de pagament, sol·licitud en la qual es farà constar el percentatge de bestreta que se sol·licita, fins a un màxim del 30 % de la subvenció concedida.  
c) Documentació requerida per al pagament a la qual fa referència el punt anterior, en cas que se sol·licite bestreta.  
  
Setzé. Justificació de la subvenció  
1. Amb data límit del 10 de novembre de 2023, l'entitat beneficiària haurà de justificar la subvenció concedida davant la Subdirecció General d'Estratègia i Modernització. Per a això, presentarà la següent documentació:  
a) Memòria sobre l'activitat desenvolupada.  
b) Una memòria econòmica per cada projecte experimental.  
c) Certificat de despesa final i pagament, en el qual la persona que tinga la secretaria o intervenció de l'òrgan corresponent farà constar expressament que s'ha produït el pagament efectiu de totes les despeses justificades.  
D'acord amb el que s'estableix en l'article 31.2 de la Llei 38/2003, general de subvencions, es considerarà despesa realitzada el que ha sigut efectivament pagada amb anterioritat a la finalització del termini de justificació.  
d) Nòmines del personal al qual s'imputa la subvenció, així com justificants de despeses derivades de la finalització dels contractes.  
e) Relació nominal de les persones treballadores (RNT), i rebut de liquidació de les cotitzacions.  
f) Factures, contractes, o documents de valor probatori equivalent en el tràfic mercantil o amb eficàcia administrativa dels costos no salarials amb vinculació al projecte subvencionat.  
g) Justificació de la publicitat del finançament de la subvenció: cartells, fullets, premsa, publicació, etc., si és el cas.  
h) Titulació acadèmica o justificació d'experiència prèvia, d'almenys dos anys, del personal tècnic que haja participat en el programa.  
i) Relació d'altres ingressos, recursos, fons propis o subvencions que hagen finançat l'activitat subvencionada, amb indicació del concepte, import i procedència i acreditació de l'aplicació de tals fons a l'activitat subvencionada.  
2. Així mateix, haurà de presentar-se el corresponent informe d'auditoria en els termes que indica l'article 15 de l'Ordre 4/2020, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes destinades a finançar l'execució de projectes experimentals dels serveis d'ocupació de les universitats públiques valencianes o entitats que en depenen que exercisquen competències en matèria d'ocupació.  
  
  
Desseté. Liquidació de la subvenció  
La liquidació final de la subvenció es produirà una vegada comprovada la justificació de la subvenció concedida.  
Dihuité. Resolució de pagament i incidències  
La persona titular de la Direcció General de LABORA o òrgan en què aquesta delegue tindrà la competència per a efectuar el reconeixement de les obligacions i la proposta del pagament de la subvenció concedida, així com per a resoldre les incidències de qualsevol naturalesa que es produïsquen després de la concessió de les ajudes.  
  
Denové. Minoració i reintegrament de l'ajuda concedida  
Si es produeix algun altre incompliment dels requisits o condicions establides en la present convocatòria, es procedirà a la minoració o resolució de la subvenció concedida en els termes previstos en l'article 18 de l'Ordre 4/2020, per la qual s'estableixen les bases reguladores d'aquestes ajudes.  
  
Vinté. Dret de la competència  
Aquestes ajudes se sotmeten al règim de minimis, establit en el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el DOUE L352 de 24 de desembre de 2013, conformement amb el que s'estableix en la disposició addicional única de l'Ordre 4/2020, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes destinades a finançar l'execució de projectes experimentals dels serveis d'ocupació de les universitats públiques valencianes o entitats que en depenen que exercisquen competències en matèria d'ocupació.  
  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en la normativa de procediment administratiu comú. Tot això, sense perjudici que les persones interessades puguen presentar qualsevol altre recurs que estimen pertinent.  
  
València, 14 de desembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.